དེ་དུས་ཁོ་ཚང་གི་ཉེ་འདབས་སུ་རང་འཐག་ཞིག་ཡོད་པ་ལ།རང་འཐག་དེ་འཐག་མཁན་གཡོག་མོ་ལོ་བཅོ་བརྒྱད་བཅུ་དགུར་སོན་པ་མ་ཐག་པ་ཞིག་ཡོད་རེད།ཁོ་མོས་ཉིན་གང་པོར་རྩམ་པ་འཐག་ནའང་ངལ་གསོ་སྐར་ཆ་གཅིག་ལ་བྱེད་ཁོམ་མ་བྱུང་ནའང་།ཁོ་མོར་ཐོབ་པ་ནི་ཇ་ཐུན་གསུམ་ལ་རྩམ་རྐྱང་ཞིག་ལས་མེད།འོན་གྱང་ཁོ་མོས་གླུ་ཁོ་ན་བླངས་ནས་འདུག་པ་ལས་གཞན་བསམ་རྒྱུ་ཅང་མེད་པ་རེད།ཚོང་དཔོན་བཀྲ་ཤིས་ཀྱིས་རྟག་པར་ཉིན་རེའི་ཡོང་སྒོ་དང་འགྲོ་སོང་རྩིས་བརྒྱབ་ནས་མི་ཁོམ་པར་ཡོད་དུས།སྒེའུ་ཁུང་ནས་གཡོག་མོ་སྐྱིད་པོ་དེ་མཐོང་གི་ཡོད་པ་དང་།མོས་བླངས་པའི་གླུ་སྒྲ་དང་དགོད་སྒྲ་ཐོས་འོང་གི་ཡོད་པ་རེད།